Hiihtoalpinismi

Hiihtoalpinismi eli vuorihiihto on hiihtolaji, jota harrastetaan vuoristoisilla alueilla. Siinä yhdistyvät jyrkät nousut ja laskuosuudet. Suksina käytetään vapaalaskusuksia. Nousuissa suksien pohjassa on liimalla kiinnitetyt nousukarvat, jotka on tehty mohairista tai nylonista. Karvat mahdollistavat jyrkänkin nousun vuorohiihdolla, ja ne on helppo irrottaa mäen päällä.

Kansainvälinen hiihtoalpinismiliitto jakaa lajin viiteen kilpailuun. Joukkuekilpailu on hiihtoalpinismin perinteinen muoto. Joukkueessa on kaksi tai kolme urheilijaa, ja kilpailussa on oltava vähintään kolme laskua ja nousua. Yksilökilpailu on joukkuekilpailua vastaava. Kummassakin lajissa on osuus, jossa urheilijat joutuvat kulkemaan ilman suksia. Näillä taipaleilla joutuu käyttämään valjaita, köysiä ja jäärautoja. Joukkuekilpailu voi kestää kolmekin tuntia, mutta sprinttikilpailussa voittajien suoritus kestää yleensä noin kolme minuuttia. Nousua ja laskua tulee noin 100 metriä. Viestikilpailussa on kolmen tai neljän urheilijan joukkueita, ja kilpailu kestää noin 15 minuuttia. Nousukilpailussa on puolestaan vain yksittäinen pitkä nousu.

Lähteet

Aiheesta muualla 

Kansainvälinen hiihtoalpinismiliitto 

Hiihto
Olympialajit